Herminator ehf. hagnaðist um rúmar 303 þúsund krónur árið 2011 , samanborið við hagnað upp á rúmar 138 þúsund krónur árið áður . Þetta kemur fram í ársreikningi félagsins . Herminator er í 100% eigu Hermanns Hreiðarssonar , fyrrverandi atvinnumanns í knattspyrnu . Tap félagsins árið 2009 nam um 2,5 milljónum króna . Tekjur félagsins á árinu 2011 námu um 5.579 þúsund krónum en rekstrargjöld félagsins um 5.282 þúsund krónum . Rekstrarhagnaður félagsins nam því um 297 þúsund krónum , samanborið við tæplega 132 þúsund króna hagnað árið áður . Eigið fé félagsins í árslok 2011 var neikvætt um rúmar 2,8 milljónir króna , samanborið við neikvætt eigið fé um rúmar 3,1 milljónir króna í árslok 2010 . Skuldir félagsins í árslok 2011 námu tæplega fjórum milljónum króna . Herminator var stofnað í september 2008 en fram kemur að tilgangur félagsins sé heildverslun með fatnað og skófatnað , blönduð umboðsverslun , bókaútgáfa og önnur útgáfustarfsemi , og önnur starfsemi tengd ferðaþjónustu , önnur íþróttastarfsemi og góðgerðastarfsemi , rekstur fasteigna og lánastarfsemi . Hermann er bæði stjórnarformaður og framkvæmdastjóri félagsins .